पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। सेक्टर 43 अंतरराष्ट्रीय बस अड्डे पर रविवार सुबह 10.30बजे उस समय अफरा तफरी शुरू हो गई। जब कुछ ऑटो चालकों ने सीटीयू के बस कंडक्टर और ड्राइवर पर हमला बोल कर हाथापाई शुरू कर दी। कंडक्टर और ड्राइवर जान बचाकर बस स्टैंड में जा छिपे। लेकिन ड्राइवर दीदार सिंह को काफी चोंटें आईं।उसे जीएमएसएच-16 में भर्ती करवाया गया।
इस घटना से घुसाए सीटीयू कर्मचारियों ने बस स्टैंड आगे बसें खड़ी करके जाम लगा दिया। इसके कारण बसों का इंतजार कर रहे लोगों को गर्मी से परेशान होना पड़ा। जाम की सूचना मिलते ही थाना पुलिस और डीएसपी पुलिस फोर्स के साथ पहुंच गए। बाद में पुलिस फोर्स बुलाया गया। इसके बाद डीएसपी सुरजीत मलिक ने सीटीयू कर्मियों से बात करके अज्ञात ऑटो चालकों के खिलाफ मुकदमा दर्ज कर उनकी तलाश शुरू कर दी है। वहीं आधे घंटा बाद सीटीयू कर्म चरियों ने जाम हटा दिया। जिसके लोगों को राहत मिली जोकि बसों के इंतजार में बैठे हुए थे।
नो पार्किंग में ऑटो पार्क करने से हुआ झगड़ा
सीटीयू बस ड्राइवर धर्म सिंह ने बताया कि रविवार सुबह 7.30 बजे नो पार्किंग एरिया में ऑटो चालकों ने ऑटो पार्क किए हुए थे। उन्हें मना किया तो उनके साथ बदसलूकी की व हाथापाई पर उतर आए। इसकी जानकारी सीटीयू यूनियन को दी तब तक वह मौके से फरार हो गए । हमारे जाने के बाद करीब 10.30 बजे 8-10 ऑटो चालक वहां पहुंचे और सीटीयू बस ड्राइवर दीदार सिंह के साथ मारपीट शुरू कर दी । जिससे व गंभीर रूप से घायल हो गया । उसे सेक्टर -16 जीएमएसएच में भर्ती करवाया गया है। वहां उसका इलाज चल रहा है।
धर्म सिंह का कहना है कि ऑटो चालक अपनी मन मानी कर रहे है । जहां मर्जी बीच सड़क पर ऑटो रोक लेते है । जिसके कारण सड़क हादसे हो रहे है। हैरानी की बात यह है कि वह नो पार्किंग जोन में भी ऑटो पार्क करते है लेकिन ट्रैफिक पुलिस उन्हें देखती रहती है। किसी के चालान नहीं करती ।
सीटीयू यूनियन के प्रधान रंजीत सिंह का कहना है कि सूचना मिली थी कि पहले धर्म सिंह के साथ झगड़ा हुआ था। बाद में ऑटो वालों ने ड्राइवर दीदार सिंह के साथ मारपीट कर उसे गंभीर रूप से घायल कर दिया । ऑटो चालकों के पास न कोई दस्तावेज है न ही कोई लाई सेंस है । हमने इस संबंध में एसएसपी मनीष चौधरी को लिखा है । ऑटो की वजह से सड़क हादसे हो रहे है। हम चाहते है कि हम सीटीयू की बस ट्रैफिक नियमों के अधार पर चलाए । बस स्टैंड पर ऑटो की आवाजाही पर रोक लगाए जाए और इस संबंध में थाना पुलिस को लिखित में शिकायत दे दी है। डीएसपी सुरजीत मलिक ने अश्वा सन दिया है कि ऑटो चालकों के खिलाफ कार्रवाई की जाएगी और ऑटो की बस स्टैंड पर आने पर रोक लगाई जाएगी।
डीएसपी सुरजीत मालिक का कहना है कि हमें सूचना मिली थी कि ऑटो चालक व सीटीयू ड्राइवर के साथ हाथापाई हो गई है । मौके पर पहुंचकर ड्राइवर को लहुलुहान के हालत में सरकारी अस्पताल में भर्ती करवाया । वहीं उनके बयानों में अज्ञात ऑटो चालकों के खिलाफ मुकदमा दर्ज कर लिया है। हमनें ऑटो की अवा जाही पर रोक लगा दी है। जल्द ही सीटीयू कर्मियों , ट्रैफिक पुलिस व ऑटो चालकों से मिलकर मीटिंग की जाएगी । जिसमें इसका समाधान निकाला जा सके।
आधा घंटा इंतजार करके मिली बस
जलंधर और बठिंडा के लिए बस का इंतजार कर रहे मनिंदर और रुपेंद्र ने भास्कर को बताया कि सुबह 10.40 बजे बस अड्डे पर पहुंचे तो बसों का जाम लगा हुआ मिला। इसके कारण पंजाब के लिए कोई भी प्राइवेट बस तक नहीं चल रही थी। ऐसे में आधा घंटा तक गर्मी में बस अड्डे पर ही खड़े रहना पड़ा। उन्होंने कहा कि लड़ाई बस कर्मियों व ऑटो चालकों की थी लेकिन इसमें फंसकर यात्री रह गए। जिन्हें आधा घंटा बाद अपने गंतव्य की ओर निकलना पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva zho_Hant eng_Latn